paragraph_text: Homo volans naziv je trećeg studijskog albuma Arsena Dedića, objavljenoga na LP-ju 1973. godine. Sa 22 skladbe, prvi je dvostruki album u hrvatskoj i tadašnjoj jugoslavenskoj diskografiji. Homo volans je ujedno bio i prvi konceptualni album u spomenutim krugovima. Smatra se "kamenom međašem autorova iskoraka iz tradicionalnog zabavno-glazbenog okvira."Sabolić, Maja: "Jezik ljubavi ne traje jedan dan", Cantus br. 150, svibanj 2008., str. 12 Velimiru Cindriću skladbe s albuma zvuče "razvijenije, produbljenije i iskusnije" te je njime Dedić napravio "veliki skok i stvorio svojevrstan amalgam avangardnoga, klasika i hitova". Zapaženi su atonalni zvukovi te utjecaj jazza.<ref>Cindrić, Velimir: "Smiono rođenje stila", Vijenac br. 236 - 20. ožujka 2003. Na albumu je ipak prevagnula kantautorska crta kroz pjesme "Tvoje nježne godine", "Laku noć, muzičari", te "Modra rijeka".<ref>Janjatović, P., Arsen Dedić (natuknica) Značajniji komercijalni uspjeh od pjesama s albuma zabilježila je tek skladba "Tvoje nježne godine", no Nenad Polimac drži da je "album bio krcat pjesmama koje su bile dosta pretenciozne i jako autorske [te] uopće nisu pretendirale na bilo kakva mjesta na radijskim top listama."Gall, Zlatko: "ARSEN DEDIĆ: Rebus", Slobodna Dalmacija, Objavljeno 19.03.2008. u 15:35 U svibnju 1974. dospio je na osmo mjesto ljestvice top deset najprodavanijih albuma.<ref>Billboard, 11 svibnja 1974., Sv. 86, Br. 19, str. 87.